Snømagnolia

Snømagnolia (Magnolia kobus) er et løvfellende tre som vokser vilt i Japan. 

Det har en vid krone og kan i hjemlandet bli 24 m høyt. I Norge blir den som regel 5–8 m høy, men kan bli opptil 10 m. Bladene er omvendt eggformede, 12–17 cm lange og 7–9 cm brede. Oversiden er mørkegrønn og rynkete, mens undersiden er glinsende mørkegrønn og svakt håret. Blomstene er gulhvite og 12 cm i diameter. Blomstringen skjer før løvsprett om våren, og treet begynner ikke å blomstre før i 12–15-årsalderen.

Arten vokser i kratt og sekundær løvskog fra havets nivå opptil 1700 moh. i Japan og på den sørkoreanske øya Jeju. En hardfør varietet, var. borealis, plantes i hager. I Norge kan snømagnolia dyrkes til herdighetssone 4.

Galleri

Kilder

Eksterne lenker 
 

Magnoliafamilien
Arter med datamangel i IUCNs rødliste